cyanic-selkie/wikianc huggingface dataset:
Αρμίνιος
Γερμανικός πατριωτισμός
Κατά τη διάρκεια της ενοποίησης της Γερμανίας τον 19ο αιώνα, ο Αρμίνιος χαρακτηρίστηκε ως σύμβολο της γερμανικής ενότητας και ελευθερίας. Στη Γερμανία, το όνομα Αρμίνιος ερμηνεύτηκε ότι αντικατοπτρίζει το όνομα Χέρμαν από τον Μαρτίνο Λούθηρο, ο οποίος θεωρούσε τον Αρμίνιο σύμβολο του γερμανικού λαού και τον αγώνα του ενάντια στη Ρώμη. Ο Χέρμαν των Χερούσκων, έγινε έμβλημα της αναβίωσης του γερμανικού πατριωτισμού που τροφοδοτήθηκε από τους Ναπολεόντους Πολέμους τον 19ο αιώνα. Το 1838, ξεκίνησε η κατασκευή ενός τεράστιου αγάλματος του Αρμινίου, γνωστό ως "Hermannsdenkmal", σε έναν λόφο κοντά στο Ντέτμολντ, στον Τευτοβούργιο Δρυμό. Τελικά ολοκληρώθηκε και αφιερώθηκε στα πρώτα χρόνια της Δεύτερης Γερμανικής Αυτοκρατορίας, μετά τη γερμανική νίκη επί της Γαλλίας στον Γαλλο-Πρωσικό πόλεμο του 1870-1871. Το μνημείο υπήρξε σημαντικό τουριστικό αξιοθέατο από τότε. Δυστυχώς, ο Αρμίνιος χρησιμοποιήθηκε και από τους Ναζί, ως σύμβολο γερμανικού εθνικισμού, κατά τη διάρκεια του Τρίτου Ράιχ.
Ως σύμβολο κατά της καταπίεσης
Μετα τον Β΄ Παγκόσμιο Πόλεμο, στην Ανατολική Γερμανία, ο Αρμινίος εμφανίστηκε ως μια επαναστατική φιγούρα, που οδήγησε τις γερμανικές φυλές σε έναν αγώνα ενάντια στη Ρωμαϊκή κοινωνία, που χαρακτηριζόταν από την καταπίεση και την υποδούλωση των άλλων λαών και ήταν γεμάτη σκλάβους (Sklavenhaltergesellschaft). Ο Αρμινίος ερμηνεύτηκε ως συμβολικός του σοσιαλισμού, με τη Ρώμη να είναι σύμβολο των καταπιεστών και του καπιταλισμού.
Παραπομπές
Κατηγορία:Γερμανοί πολέμαρχοι
Γριάσδανη Αγίων Σαράντα
Η Γριάζδανη (στον προφορικό λόγο το 'δ' παραλείπεται) είναι μειονοτικό χωριό της Βορείου Ηπείρου στην Αλβανία με ελληνικής καταγωγής κάτοικους. Βρίσκεται στον νομο Αυλώνα και ανήκει στον δήμο Φοινίκης Βορείου Ηπείρου της επαρχίας των Αγίων Σαράντα.Υπάρχουν 2 εκδοχές για την προέλευση του ονόματος είτε είναι σλαβικής( Grazh­dan = Πολίτης) που είναι και η επικρατέστερη είτε είναι ελληνικής (από την Γρια Ζάνη που πρωτοέχτισε το χωριό). Γειτονικά χωριά είναι η Μάλτσιανη και η Σμίνετση.
Κατά τη διάρκεια της επανάστασης του Λυκουρσίου το 1878 εναντίον των Τούρκων συμμετείχαν αρκετοί Γριαζδανίτες όπως και κάτοικοι από την ευρύτερη περιοχή των Ριζών.
Εξωτερικοί σύνδεσμοι
grazhdani.com
http://www.sfeva.gr/8C13DCA8.el.aspx
Κατηγορία:Χωριά της Αλβανίας Κατηγορία:Βόρεια Ήπειρος
Κιριάτ Γκατ
Η Κιριάτ Γκατ (εβραϊκά: קִרְיַת גַּת) είναι πόλη στο Νότιο Διαμέρισμα του Ισραήλ. Βρίσκεται 56 χλμ νότια του Τελ Αβίβ, 43 χλμ βόρεια της Μπερ Σεβά και 68 χλμ δυτικά νοτιοδυτικά της Ιερουσαλήμ. Το 2021 είχε πληθυσμό 60.582 κατοίκους. Η πόλη φιλοξενεί ένα από τα πιο προηγμένα εργοστάσια κατασκευής ημιαγωγών στον κόσμο, το εργοστάσιο Fab 28 της Intel που παράγει τσιπ με τεχνολογία 7 νανομέτρων και το υπό κατασκευή Fab 38 που σχεδιάζεται να ανοίξει το 2024 και να παράγει τσιπ με τεχνολογία 5 νανομέτρων χρησιμοποιώντας την τεχνική της λιθογραφίας EUV.
Ετυμολογία
Η Κιριάτ Γκατ πήρε το όνομά της από την Γκαθ, μια από τις πέντε μεγάλες πόλεις των Φιλισταίων. Στα εβραϊκά, «γκατ» σημαίνει «οινοπιεστήριο». Τη δεκαετία του 1950, οι αρχαιολόγοι βρήκαν ερείπια σε ένα κοντινό τελλ (Τελ Ερανί) τα οποία παρερμηνεύτηκαν πως ανήκαν στην πόλη των Φιλισταίων, την Γκαθ. Η τοποθεσία που προτιμάται περισσότερο για την Γκαθ πλέον είναι το Τελ Τσαφίτ, δεκατρία χιλιόμετρα στα βορειοανατολικά.
Δημογραφικά στοιχεία
Το 2012, η ​​εθνοτική σύνθεση της πόλης ήταν 93,8% Εβραίοι. Στα πρώτα χρόνια της, η Κιριάτ Γκατ κατοικούνταν κυρίως από Εβραίους Σεφαρδίτες/Μιζραχίτες. Από τη μαζική μετανάστευση των Σοβιετικών Εβραίων, περίπου το ένα τρίτο των κατοίκων προέρχεται από την πρώην Σοβιετική Ένωση.
Εξωτερικοί σύνδεσμοι
Κατηγορία:Πόλεις του Ισραήλ
Αχμέτ Αμπνταλά
Ο Αχμέτ Αμπνταλά (1919 - 1989) ήταν πολιτικός από τις Κομόρες. Υπήρξε πρόεδρος του νησιωτικού κράτους από τις 25 Οκτωβρίου του 1978 ως το θάνατό του.
Πριν την προεδρία
Γεννήθηκε στο Ντομονί του νησιού Ανζουάν στις 12 Ιουνίου του 1919. Ξεκίνησε να συμμετέχει στην κυβέρνηση τη δεκαετία του 1940, όταν ακόμα οι Κομόρες αποτελούσαν τμήμα της Γαλλίας. Από το 1949 ως το 1953 ήταν επικεφαλής του Γενικού Συμβουλίου και έπειτα πρόεδρος της Βουλής των Αντιπροσώπων το 1970.
Πρώτη προεδρία
Τέθηκε επικεφαλής του κόμματος Κομοριανή Δημοκρατική Ένωση (UDC) και έγινε πρόεδρος του κυβερνητικού συμβουλίου και ανώτερος υπουργός των Κομορών. Στο αξίωμα αυτό θήτευσε ως την ανεξαρτησία, στις 6 Ιουλίου του 1975. Ο Αμπνταλά έγινε ο πρώτος πρόεδρος των ανεξάρτητων νησιών. Ωστόσο, στις 3 Αυγούστου του 1975 σε στρατιωτικό πραξικόπημα ανατράπηκε από τον Σαΐντ Μοχάμετ Τζαφάρ. Στο μεταξύ ο Τζαφάρ ανατράπηκε με τη σειρά του από τον Αλί Σοϊλί το 1976.
Δεύτερη προεδρία
Στις 25 Οκτωβρίου ο Αμπνταλά απέκτησε τον τίτλο του προέδρου και παρέμεινε στο αξίωμα αυτό ως το θάνατό του, παρά το γεγονός ότι έγιναν 3 αυτόνομες απόπειρες πραξικοπήματος με στόχο την ανατροπή του. Το 1982 ο Αμπνταλά κατήργησε το UDC και όλα τα άλλα πολιτικά κόμματα. Ιδρύθηκε ένα νέο κόμμα, η Κομοριανή Ένωση για την Πρόοδο (UCP). Συνακόλουθα, οι Κομόρες έγιναν μονοκομματικό κράτος, καθώς το UCP ήταν το μοναδικό νόμιμο κόμμα.
Στις 30 Σεπτεμβρίου του 1984 ο Αμπνταλά επανεξελέγη χωρίς αντίπαλο με ποσοστό 99,4%. .
Θάνατος
Δολοφονήθηκε στο Μορονί στις 26 Νοεμβρίου του 1989, στη διάρκεια στρατιωτικού πραξικοπήματος του οποίου ηγήθηκε ο δίδυμος αδερφός του Αλί Σοϊλί, Σαΐντ Μοχάμετ Τζοχάρ.
Παραπομπές
Αμπνταλα
Σίπαν
Το Σίπαν, (κροατικά: Šipan) είναι νησί της Κροατίας στην Αδριατική Θάλασσα. Έχει έκταση 16,2 τ.χλμ. και 436 κατοίκους σύμφωνα με την απογραφή του 2001. Πρωτεύουσα του νησιού είναι το Σίπανσκα Λούκα με 237 κατοίκους. Ακόμη το Σίπαν είναι το μεγαλύτερο νησί του συμπλέγματος Ελαφίτι.
Παραπομπές
Σίπαν
A
Το γράμμα A είναι το πρώτο γράμμα του λατινικού αλφαβήτου.
Χρήσεις του Α ως διεθνούς συμβόλου
Το γράμμα Α συμβολίζει:
Χρήσεις του a ως διεθνούς συμβόλου
Το γράμμα a συμβολίζει:
Εξωτερικοί σύνδεσμοι
Κατηγορία:Λατινικό αλφάβητο
Μεραϊτερίτης
Ο μεραϊτερίτης (αγγλικά: mereiterite) είναι θειικό ορυκτό του δισθενούς σιδήρου. Το όνομα τού αποδόθηκε προς τιμήν του Δρα Κουρτ Χέλμουτ Μεράιτερ (Kurt Helmut Mereiter, 1945– ), Καθηγητή Ορυκτολογίας στο Πολυτεχνείο της Βιέννης, σε αναγνώριση των εργασιών του επί των σουλφιδίων του σιδήρου.
Είναι σπανιότατο ορυκτό σχηματισμένο σε ρωγμές γύψου σχηματιζόμενο από αποσύνθεση θειούχων ορυκτών σε σιδηρομιγείς μεταλλευτικές αποθέσεις που περιέχουν χαλκό, ψευδάργυρο και μόλυβδο. Αντίστοιχό του ορυκτό με το μαγνήσιο να υποκαθιστά το σίδηρο είναι ο λεονίτης (K2Mg(SO4)2 . 4H2O).
Ορυκτά με τα οποία συνδέεται είναι η γύψος, ο σμιθσονίτης και ο γκετίτης.
Σημειώσεις
Μεραιτεριτης Κατηγορία:Ορυκτά του καλίου Κατηγορία:Ορυκτά του σιδήρου
Ράινερ Ράουφμαν
Ο Μάρκος Ράινερ Ράουφμαν (ή Μάρκος Ράουφμαν) είναι πρώην ποδοσφαιριστής που αγωνίιζόταν ως Κεντρικός επιθετικός.
Αφότου αγωνίστηκε τα περισσότερα χρόνια της καριέρας του στη Γερμανία, συνέχισε στην Κύπρο και στην Ομόνοια Λευκωσίας. Επιπρόσθετα, πολιτογραφήθηκε Κύπριος και συμμετείχε στην Εθνική Κύπρου (ποδόσφαιρο ανδρών).
Εξωτερικοί σύνδεσμοι
Κατηγορία:Γερμανοί ποδοσφαιριστές Κατηγορία:Κύπριοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές 2. Μπουντεσλίγκα Κατηγορία:Ποδοσφαιριστές Άιντραχτ Φραγκφούρτης Κατηγορία:Ποδοσφαιριστές Αρμίνια Μπίλεφελντ Κατηγορία:Ποδοσφαιριστές ΛΑΣΚ Κατηγορία:Ποδοσφαιριστές Α΄ κατηγορίας Κύπρου Κατηγορία:Ποδοσφαιριστές Ομόνοιας Λευκωσίας Κατηγορία:Ποδοσφαιριστές Εθνικής Κύπρου Κατηγορία:Κύπριοι προπονητές ποδοσφαίρου Κατηγορία:Προπονητές ποδοσφαίρου Ολυμπιακού Λευκωσίας
Γέφυρα Αρσλάναγκιτς
Η Γέφυρα Αρσλάναγκιτς είναι γέφυρα στη Βοσνία και Ερζεγοβίνη, εντός του εδάφους του χωριού της Αρσλανάγκιτσα Μοστ και εντός του εδάφους της Πόλεως του Τρεμπίνιε. Ανεγερθείσα κατά τη διάρκεια του 16ου αιώνα, είναι καταγεγραμμένη εντός του καταλόγου των εθνικών μνημείων της Βοσνίας και Ερζεγοβίνης.
Η ανέγερσή της πραγματοποιήθηκε χάρη σε δωρεά του Μεχμέτ Πασά Σοκόλοβιτς. Αρχικώς ανεγερθείσα σε απόσταση 5 χμ. από την σημερινή της τοποθεσία, καταστράφηκε τμηματικά κατά τη διάρκεια του Β΄ Παγκοσμίου Πολέμου. Το 1972, μεταφέρθηκε και ανακατασκευάστηκε βάσει της αρχικής κατασκευής, έπειτα από την ανέγερση ενός υδροηλεκτρικού φράγματος.
Τοποθεσία
μικρογραφία|κέντρο|Άποψη της γέφυρας και του περιβάλλοντα χώρου της.
Γάιος Κλαύδιος Μάρκελλος ο Νεότερος
Έγινε διάσημος με τον γάμο του με την αδελφή τού μέλλοντα Αυτοκράτορα Αυγούστου, την Οκταβία τη Νεότερη και ο γιος τους Μάρκος Κλαύδιος Μάρκελλος ήταν για ένα διάστημα ο αναμενόμενος διάδοχος του Αυγούστου.
Αποκαλείται Νεότερος σε αντιδιαστολή με τον ομώνυμο εξάδελφό του Γάιο Κλαύδιο Μάρκελλο τον Πρεσβύτερο, ύπατο το 49 π.Χ.
Βιογραφία
Ήταν γιος του Γάιου και της Ιουνίας. Ο πατέρας του ήταν γιος του Μάρκου και απευθείας απόγονος του Μάρκου Κλαυδίου Μαρκέλλου (π. 268-208 π.Χ.) υπάτου πεντάκις.
Το 54 π.Χ. ο μεγάλος θείος της Οκταβίας της Νεότερης, ο Ιούλιος Καίσαρας της ζήτησε να διαζευχθεί τον Γ. Κ. Μάρκελλο και να παντρευτεί τον Πομπήιο. Ο Καίσαρας ήθελε τη συμμαχία του και τον είχε νυμφεύσει με την κόρη του Ιουλία, αλλά το 54 π.Χ. αυτή απεβίωσε. Ο ανήσυχος Καίσαρας ζήτησε από τον Πομπήιο να νυμφευτεί την Οκταβία, αλλά ο Πομπήιος φαίνεται πως αρνήθηκε. Ωστόσο ο σύζυγος της Οκταβίας, ο Μάρκελλος συνέχισε να αντιτίθεται στον Καίσαρα, με κορύφωση το έτος 50 π.Χ. που ήταν ύπατος: επεδίωξε να ανακαλέσει τον 10ετή διορισμό του Καίσαρα στη Γαλατία, που έγινε πριν από δύο έτη, και να επιστρέψει εκείνος χωρίς τον στρατό του, προσπαθώντας να σώσει τη δημοκρατία. Όταν απέτυχε, κάλεσε τον Καίσαρα να παραιτηθεί, αλλά χωρίς επιτυχία.
Παρεμπόδισε τον Καίσαρα από το να γίνει δεύτερη φορά ύπατος εν απουσία (in absentia), επιμένοντας να επιστρέψει στη Ρώμη για να την αναλάβει, εγκαταλείποντας τα στρατεύματά του στη Γαλατία. Όμως ο Καίσαρας γύρισε με τον στρατό του εισβάλλοντας στην Ιταλία το 49 π.Χ. Τότε ο αδελφός και ο ανιψιός του Μάρκελλου πήραν τα όπλα εναντίον του Καίσαρα, ο οποίος τελικά επιβλήθηκε ως δικτάτορας. Ο Καίσαρας συγχώρησε τον Μάρκελλο, που δεν είχε στραφεί εναντίον του εν όπλοις.
Το 46 π.Χ. με τη βοήθεια άλλων συγκλητικών -όπως του Κικέρωνα που έγραψε τον λόγο Υπέρ Μαρκέλλου- ο Μάρκελλος μπόρεσε να μεσολαβήσει στον Καίσαρα υπέρ του ανιψιού του Μ. Κ. Μαρκέλλου υπάτου το 51 π.Χ. και θερμού αντι-Καισαρικού, ο οποίος ήταν εξόριστος στη Μυτιλήνη. Απεβίωσε τον Μάιο του 40 π.Χ. Πέντε μήνες μετά η χήρα του παντρεύτηκε τον Μάρκο Αντώνιο, έναν της Β΄ Τριανδρίας.
Οικογένεια
Νυμφεύτηκε πρώτα μία αγνώστου ονόματος γυναίκα και απέκτησε μία:
Έπειτα νυμφεύτηκε το 54 π.Χ. την Οκταβία τη Νεότερη, κόρη του Γαΐου Οκταβίου ανθυπάτου και της Ατίας Βάλβας Καισονίας, ανιψιάς του Καίσαρα. Είχε τέκνα:
Εξωτερικοί σύνδεσμοι
Κατηγορία:Ρωμαίοι αξιωματούχοι Κατηγορία:Ύπατοι της Ρωμαϊκής Δημοκρατίας
Αγία Μαρίνα Ιωαννίνων
Με την ονομασία Αγία Μαρίνα Ιωαννίνων αναφέρονται:
Καλυψώ (αποσαφήνιση)
Το λήμμα Καλυψώ μπορεί να αναφέρεται σε κάποιο από τα παρακάτω:
Κατηγορία:Αποσαφηνίσεις ονομάτων
Δημήτριος Δημητράκος
Ο Δημήτριος Δημητράκος (1875–1966) ήταν Έλληνας εκδότης και συγγραφέας. Εγγονός του είναι ο καθηγητής πολιτικής φιλοσοφίας Δημήτρης Δημητράκος.
Βιογραφικά στοιχεία
Γεννήθηκε το 1875 στο χωριό Νόμια Κοίτας Λακωνίας της επαρχίας Οιτύλου. Τα πρώτα χρόνια της ζωής του εργάστηκε ως δάσκαλος αλλά και υπάλληλος του σιδηροδρόμου, γεγονός που οδήγησε στη μετακόμισή του στην Αθήνα. Αποφοίτησε από τη Βαρβάκειο Σχολή και το 1895 ίδρυσε ένα βιβλιοπωλείο στο Λαύριο. Το 1902 μετέφερε το βιβλιοπωλείο του στην Αθήνα, το οποίο σε σύντομο διάστημα εξελίχθηκε σε σημαντικό εκδοτικό οίκο αλλά και κέντρο για τους υπέρμαχους του δημοτικισμού. Από τον εκδοτικό του οίκο, εκδόθηκαν περίπου 1.000 βιβλία, τα οποία είχαν ως στόχο την προαγωγή των επιστημών, της λογοτεχνίας και της εκπαίδευσης. Σύμφωνα με τον Ιωάννη Σταματάκο επρόκειτο για «αυτοδίδακτο επιστήμονα ερευνητή». Το σημαντικότερό του εκδοτικό έργο ήταν το Μέγα λεξικόν ὅλης τῆς Ἑλληνικῆς γλώσσης, το οποίο περιελάμβανε πλήρη καταγραφή του ελληνικού λεξιλογίου από την εποχή του Ομήρου έως και την έκδοσή του από το 1936 έως το 1950, σε 9 τόμους. Το, συνολικά 8.000 σελίδων, έργο βραβεύθηκε από την Ακαδημία Αθηνών, ενώ ο ίδιος ο Δημητράκος παρασημοφορήθηκε από την κυβέρνηση της Ελλάδας για το συγγραφικό και εκδοτικό του έργο. Πέθανε στα τέλη Νοεμβρίου του 1966 στην Αθήνα.
Εξωτερικοί σύνδεσμοι
Κατηγορία:Έλληνες εκδότες Κατηγορία:Έλληνες συγγραφείς
Πανδώρα (αποσαφήνιση)
Το λήμμα Πανδώρα μπορεί να αναφέρεται σε κάποιο από τα παρακάτω:
Μάχη της Καρχηδόνας (698)
Το προοίμιο
Η Καρχηδόνα ήταν η πρωτεύουσα του εξαρχάτου της Αφρικής. Η Αίγυπτος είχε περιέλθει στους Ομμεϋάδες της Δαμασκού, που επεκτάθηκαν και στην Κυρηναϊκή. Όταν καταλήφθηκε η Καρχηδόνα από τους Μουσουλμάνους το 695, ο Αυτοκράτορας Λεόντιος έστειλε το ναυτικό υπό τη διοίκηση του Ιωάννη του Πατρικίου και του δρουγγάριου Τιβέριου Αψίμαρου. Εισήλθαν στο λιμάνι και το ανακατέλαβαν με επιτυχία με μία εκπληκτική αιφνιδιαστική επίθεση το 697, που είχε ως αποτέλεσμα ο Αραβικός στρατός να διαφύγει στο γειτονικό Καϊρουάν.
Η προετοιμασία
Ο εμίρης Χασάν ιμπν αλ-Νου'μάν ήταν στη μέση μίας εκστρατείας στην περιοχή του Μαγκρέμπ, αλλά αποσύρθηκε από την εκστρατεία για να αντιμετωπίσει την ανανεωμένη Ρωμαϊκή απειλή στο αναδυόμενο χαλιφάτο. Στο Καϊρουάν σχεδίασε την ανακατάληψη της Καρχηδόνας την ερχόμενη άνοιξη. Εκτιμάται ότι ήταν επικεφαλής 40.000 ανδρών. Οι Ρωμαίοι ζήτησαν ενισχύσεις από τους Βησιγότθους και τους Φράγκους. Ο βασιλιάς Βιττίζα των Βησιγότθων έστειλε 500 πολεμιστές με σκοπό να βοηθήσει στην άμυνα της πόλης, ωστόσο οι Ρωμαίοι ήταν σε αταξία λόγω διχόνοιας, πράγμα που υπέσκαπτε την ισχύ τους.
Μετέπειτα
Ο Ιωάννης ο Πατρίκιος αργότερα δολοφονήθηκε έπειτα από μία συνωμοσία από τα χέρια του υποναυάρχου του Τιβέριου Αψίμαρου. Ο τελευταίος, αντί να αποφασίσει την επιστροφή στην Αφρική για να πολεμήσει τους Μουσουλμάνους, άνοιξε πανιά για την Κωνσταντινούπολη. Έπειτα από μία επιτυχή εξέγερση, ανήλθε στον θρόνο ως Τιβέριος Γ΄. Αλλά και αυτόν εκθρόνισε ο Ιουστινιανός Β΄ ο Ρινότμητος για να βασιλεύσει για δεύτερη φορά.
Η κατάκτηση της Βορείου Αφρικής από τον στρατό του Ισλάμ ήταν τώρα σχεδόν πλήρης. Οι δυνάμεις του Χασάν συνάντησαν δυσκολίες από τη Ζενάτα φυλή των Βερβέρων, υπό τη βασίλισσα Ντιχύα (αραβ.: Αλ-Καχίνα) και υπέστησαν σοβαρή ήττα, που τους έκανε να επιστρέψουν στη Βάρκη. Ωστόσο το 702 ο χαλίφης Αμπντ αλ-Μαλίκ τον ενίσχυσε πολύ. Τώρα με έναν μεγάλο στρατό και την υποστήριξη του εγκατεστημένου πληθυσμού στη Βόρεια Αφρική, ο Χασάν βάδισε εμπρός. Νίκησε αποφασιστικά την Ντιχύα στη μάχη της Ταμπράκα, 136 χλμ δυτικά της Καρχηδόνας. Έπειτα ίδρυσε την πόλη της Τύνιδας, 16 χλμ από την κατεστραμμένη Καρχηδόνα.
Πηγές
Κατηγορία:Μάχες της Βυζαντινής Αυτοκρατορίας Κατηγορία:Μάχες του Χαλιφάτου των Ομεϋαδών Κατηγορία:Μάχες των Αραβοβυζαντινών Πολέμων
Εκκλησία της Ούργιαλα
Η Εκκλησία της Ούργιαλα (Urjalan kirkko) είναι λουθηρανική εκκλησία στην Ούργιαλα της Φινλανδίας.
Περιγραφή
Η εκκλησία, σχεδιασμένη από τον Μάρττι Τόλπο, ανεγέρθηκε το 1806. Υπέστη τροποποιήσεις, το 1865, από τον Καρλ Άλμπερτ Έντελφελτ, με αποτέλεσμα την σημερινή νεογοτθική εμφάνισή της.
Παραπομπές
Κατηγορία:Λουθηρανικές εκκλησίες στη Φινλανδία Κατηγορία:Πίρκανμαα Ουργιαλα
Πρωτάθλημα καλαθοσφαίρισης Βουλγαρίας
Το Πρωτάθλημα καλαθοσφαίρισης Βουλγαρίας ή Εθνικό Πρωτάθλημα Καλαθοσφαίρισης Βουλγαρίας (βουλγαρικά: Национална баскетболна лига) είναι ένα Βουλγαρικό επαγγελματικό πρωτάθλημα για ανδρικούς συλλόγους καλαθοσφαίρισης. Στο Σύστημα πρωταθλημάτων καλαθοσφαίρισης της Βουλγαρίας, είναι το πρωταρχικό πρωτάθλημα της χώρας και διοργανώνεται από την Βουλγαρική Ομοσπονδία Καλαθοσφαίρισης (Българска Федерация по Баскетбол). Το πρωτάθλημα αποτελείται από 10 ομάδες (2019–20) και λειτουργεί με το σύστημα προώθησης και υποβιβασμού με την Β΄ Κατηγορία (А група).
Το πρωτάθλημα διοργανώθηκε για πρώτη φορά το 1942 με την ονομασία Α΄ Κατηγορία και το 2008 ονομάστηκε σε Εθνικό Πρωτάθλημα Καλαθοσφαίρισης Βουλγαρίας. Η Α΄ Κατηγορία σήμερα αποτελεί το δεύτερο σε τάξη επαγγελματικό πρωτάθλημα της χώρας. Οι αγωνιστικές περίοδοι διαρκούν από τον Οκτώβριο μέχρι τον Ιουνίο (κανονική περίοδος και πλέι-οφ), με τις ομάδες να παίζουν 24 αγώνες η κάθε μία (κανονική περίοδος).
Από την έναρξη του Βουλγαρικού Πρωταθλήματος το 1942, 10 ομάδες έχουν κερδίσει τον τίτλο με τις καλύτερες από αυτές να είναι η Ακαντέμικ Σόφιας (26), η Λέφσκι Σόφιας (19) και η ΤΣΣΚΑ Σόφιας (12). Την περίοδο 2019−20 το πρωτάθλημα ακυρώθηκε εξαιτίας της πανδημίας του Κορωνοϊού.
Διοργάνωση
Υπάρχουν εννιά ομάδες στη διοργάνωση που ανταγωνίζονται κάθε χρόνο σε δύο ξεχωριστές φάσεις. Κατά τη διάρκεια της περιόδου (από τον Οκτώβριο έως τον Απρίλιο) κάθε ομάδα πρέπει να παίξει με όλες τις άλλες ομάδες στο πρωτάθλημα δύο φορές, μία φορά εντός έδρας και μία φορά εκτός έδρας. Στο τέλος αυτών των δύο γύρων, οι ομάδες χωρίζονται σε δύο ίσους ομίλους, τον κορυφαίο όμιλο (5 ομάδες) και τον κατώτερο όμιλο (4 ομάδες). Οι ομάδες σε κάθε όμιλο παίζουν εναντίον της άλλης μία φορά. Αυτό σημαίνει ότι η κανονική περίοδος του Πρωταθλήματος Καλαθοσφαίρισης της Βουλγαρίας τελειώνει μετά από όλες τις ομάδες να παίζουν 24 παιχνίδια.
Στο τέλος του πρωταθλήματος, οι οκτώ καλύτερες ομάδες του βαθμολογικού πίνακα ξεκινάνε τα πλέι-οφ, η πρώτη ομάδα στη βαθμολογία αντιμετωπίζει την όγδοη ομάδα του βαθμολογικού πίνακα, και ούτω καθεξής στους προημιτελικούς για μία σειρά τριών παιχνιδιών. Οι νικητές των προημιτελικών προκρίνονται σε μία σειρά τριών παιχνιδιών στους ημιτελικούς. Οι δύο ομάδες των ημιτελικών προκρίνονται στον τελικό σε μία σειρά τριών παιχνιδιών και αναδεικνύεται ο πρωταθλητής της διοργάνωσης. Αυτό είναι παρόμοιο με τα περισσότερα πρωταθλήματα καλαθοσφαίρισης στην Ευρώπη.
Κάθε περίοδο, η τελευταία ομάδα της κανονικής περιόδου υποβιβάζεται στην Β΄ Κατηγορία (А група) και αντικαθίστανται από την πρώτη προκριθείσα ομάδα του πρωταθλήματος.
Κάτοχοι τίτλου
¹ Το πρωτάθλημα ακυρώθηκε εξαιτίας της πανδημίας του Κορωνοϊού.
Ονομασία και χορηγία
Το Πρωτάθλημα Καλαθοσφαίρισης της Βουλγαρίας έχει αλλάξει ονομασία δύο φορές.
Το πρωτάθλημα έχει μια σειρά επίσημων συνεργατών και προμηθευτών. Ο επίσημος προμηθευτής αθλητικού εξοπλισμού είναι η Spalding.
Έκζεμα
Έκζεμα ή ατοπική δερματίτιδα είναι πάθηση του δέρματος αλλεργικής φύσης με κύρια συμπτώματα την ερυθρότητα και τον έντονο πολλές φορές κνησμό. Ο όρος έκζεμα χρησιμοποιείται μερικές φορές για να περιγράψει γενικά τις δερματίτιδες.
Θεραπεία
Οι κρέμες στεροειδών μπορούν να περιορίσουν τη φλεγμονή και να προσφέρουν άμεση ανακούφιση από τον κνησμό. Αν ο κνησμός φτάνει σε σημείο να παρενοχλεί τον ύπνο, τα καταπραϋντικά χάπια μπορεί να αποτελέσουν προσωρινή θεραπεία.
Είναι σημαντικό το να διατηρείτε το δέρμα σας υγρό. Η λήψη αντιισταμινικών χαπιών ή άλλων αντικνησμικών φαρμάκων συνήθως καταπραΰνει τον κνησμό.
Σε σοβαρές περιπτώσεις συντονισμένη αγωγή στεροειδών ή δραστικών κατασταλτικών του ανοσοποιητικού όπως η κυκλοσπορίνη μπορεί να χορηγηθεί κατόπιν συνταγής γιατρού και με γνώση πιθανών παρενεργειών.
Παραπομπές
Κατηγορία:Δερματικές ασθένειες Κατηγορία:Φλεγμονές
Καρσιλαμάς
thumb|Από Βώλακα Δράμας thumb|Από Ηράκλεια Σερρών Ο Καρσιλαμάς ή Γαρτσιλαμάς ανήκει στους Αντικρυστούς χορούς. Αντικρυστά εννοούμε πως οι χορευτές χορεύουν ο ένας απέναντι από τον άλλο. Εναλλακτικά, ο καρσιλαμάς ονομάζεται: Αντικρυστός, Καρσιλαμάς και Καρτσιλαμάς. Στα αστικά κέντρα συνοδεύεται με ρεμπέτικη μουσική. Η λέξη έχει την ετυμολογία προέρχεται από την τουρκική λέξη Karşilama.
Ο χορός αυτός συναντάται σε πολλές περιοχές της Ελλάδας όπως στη Μικρά Ασία (παράλια Μικράς Ασίας, Καππαδοκία-Ικόνιο κ.ά.), σε νησιά του Αιγαίου (Σύρος, Κύθνος, Ίμβρος, Λέσβος) καθώς και στη Θράκη και τη Μακεδονία.
Παραπομπές
Κατηγορία:Ελληνικοί χοροί Κατηγορία:Μικρασιατικοί χοροί Κατηγορία:Τουρκικές λέξεις και φράσεις
Μπουγιούκ Χαν
Το Μπουγιούκ Χαν ή Μεγάλο Χάνι (το Μεγάλο Πανδοχείο) είναι το μεγαλύτερο καραβανσεράι στο νησί της Κύπρου και θεωρείται ως ένα από τα καλύτερα διατηρημένα ιστορικά κτίσματα στο νησί. Βρίσκεται στο τμήμα της Λευκωσίας που de facto ελέγχεται από τη Βόρεια Κύπρο (Βόρεια Λευκωσία).
Μάρκος Κλαύδιος Μάρκελλος (Ιουλιο-Κλαυδιανής δυναστείας)
Το έτος αυτό μία ασθένεια απλώθηκε στη Ρώμη, που επηρέασε πρώτα τον Αύγουστο στις αρχές του έτους. Αφού ο Αύγουστος συνήλθε, η ασθένεια αργότερα έπληξε τον Μάρκελλο. Αποδείχθηκε μοιραία γι' αυτόν: απεβίωσε στις Βάιες της Καμπανίας. Οι τέφρα του εναποτέθηκε στο Μαυσωλείο του Αυγούστου· ήταν η πρώτη από την αυτοκρατορική οικογένεια, που τέθηκε στο μνημείο. Αν κα ήταν 19 ετών και δεν είχε δείξει ακόμη την αξία του, τον εξύμνησαν ο Σέξτος Προπέρτιος και ο Βιργίλιος στην Ανειάδα του.
Μπουγιούκ Χαν
Χτίστηκε από τους Οθωμανούς το 1572, έναν χρόνο αφότου κατέλαβαν την Κύπρο από τους Ενετούς. Στο μέσον της ανοιχτής αυλής βρίσκεται ένα τζαμί με ένα συντριβάνι για πλύση πριν την προσευχή. Αποτέλεσε την πρώτη φυλακή της πόλης υπό Βρετανική διοίκηση, ωστόσο μετατράπηκε το 1893 σε ξενώνα για άπορες οικογένειες. Αφότου πέρασε το μεγαλύτερο μέρος της δεκαετίας του 1990 υπό ανακαίνιση, το πανδοχείο έχει αναβιώσει ως ένα ακμάζων κέντρο τεχνών, το οποίο αποτελείται από σειρά χώρων εκθέσεων και εργαστηρίων. Υπάρχουν, επίσης, στην αυλή του αριθμός καφενείων και τουριστικών καταστημάτων.
Μάρκος Κλαύδιος Μάρκελλος (Ιουλιο-Κλαυδιανής δυναστείας)
Μετά η χήρα του παντρεύτηκε τον Μ. Β. Αγρίππα και έκανε τρεις γιους, που ήταν υποψήφιοι διάδοχοι του Αυγούστου, απεβίωσαν όμως 18, 23 και 25 ετών.
Μπουγιούκ Χαν
Πρόκειται για κλασσικό δείγμα διώροφου πανδοχείου με τετράγωνη κάτοψη, μεγάλη εσωτερική αυλή, που περιστοιχίζεται από πέτρινους, πεσσούς οι οποίοι σχηματίζουν καμάρες και δύο εισόδους. Στο κέντρο της αυλής υπάρχει μικρό οκτάγωνο θολωτό τζαμί, το οποίο μετά τον 19ο αιώνα, διαθέτει δεξαμενή με βρύσες.
Μάρκος Κλαύδιος Μάρκελλος (Ιουλιο-Κλαυδιανής δυναστείας)
Πηγές
Suetonius, Lives of the Twelve Caesars, Life of Augustus, Latin text with English translation Suetonius, Lives of the Twelve Caesars, Life of Tiberius, Latin text with English translation Tacitus, Annals, I, English translation
Μπουγιούκ Χαν
Εξωτερικοί Σύνδεσμοι
Κατηγορία:Λευκωσία Κατηγορία:Χάνια στην Κύπρο
Σαντζάκι των Σερρών
Το Σαντζάκι των Σερρών (οθωμανικά τουρκικά: Sancak-i/Liva-i Siroz, Серски Санджак) ήταν δευτέρας τάξεως οθωμανική επαρχία (σαντζάκι ή λιβάς), η οποία περιελάμβανε την περιοχή περιμετρικά της πόλεως των Σερρών (τουρκικά: Siroz, σήμερα τμήμα της Ελλάδας), στην κεντρική Μακεδονία.
Οι Σέρρες τέθηκαν υπό τον έλεγχο της Οθωμανικής Αυτοκρατορίας στις 19 Σεπτεμβρίου 1383, ενώ, αρχικώς, αποτέλεσαν κτήση του Εβρενός Μπέη, ο οποίος μετέφερε Γιουρούκους εποίκους προερχόμενους από το Σαρουχάν. Παρά το γεγονός πως ουδέποτε απέκτησαν ιδιαίτερη σημασία εντός της Οθωμανικής Αυτοκρατορίας, ωστόσο, με σημείο εκκίνησης την περίοδο μεταξύ 1413-14, οι Σέρρες αποτέλεσαν την έδρα νομισματοκοπείου. Κατά τη διάρκεια του 18ου αιώνα, καθώς και των αρχών του 19ου αιώνα, οι Σέρρες αποτέλεσαν αυτόνομο μπεηλίκι υπό την ηγεσία δερεμπέηδων, εντός του Σαντζακιού της Θεσσαλονίκης.
Οι Σέρρες κατέστησαν κανονική επαρχία το 1846, κατά τη διάρκεια της μεταρρυθμιστικής περιόδου των Τανζιμάτ, ως σαντζάκι του Εγιαλετιού της Θεσσαλονίκης (μετέπειτα Βιλαετιού της Θεσσαλονίκης), το οποίο περιελάμβανε τις πόλεις της Δράμας, του Μελένικου, του Τιμουρχισάρ (Σιδηρόκαστρο), του Νεβρεκόπ (Γκότσε Ντέλτσεφ) και της Λίσσα. Η Δράμα κατέστη ως πρωτεύουσα ξεχωριστού σαντζακιού ολίγον καιρό αργότερα, ενώ, το 1912, κατά το τελευταίο έτος της υπάρξεώς του, το Σαντζάκι των Σερρών περιελάμβανε τους καζάδες των Σερρών, της Ζιχνέ (Νέα Ζίχνη), του Μελνίκ, του Ραζλίκ (Ράζλογκ), του Πέτριτς, του Ντεμίρισαρ (σημερινό Σιδηρόκαστρο), του Τζουμά-ι Μπάλα (Μπλαγκόεβγκραντ) και του Νεβρεκόπ-Νευροκοπίου (σημερινό Γκότσε Ντέλτσεφ).
Η επαρχία διαλύθηκε έπειτα από την κατάληψή της από βουλγαρικά στρατεύματα, κατά τη διάρκεια του Α΄ Βαλκανικού Πολέμου. Το 1913, μετά το πέρας του Β΄ Βαλκανικού Πολέμου, η πόλη των Σερρών, καθώς και το νότιο τμήμα του σαντζακιού κατέστησαν τμήμα των εδαφών της Ελλάδας.
Παραπομπές
Κατηγορία:Οθωμανική Μακεδονία Σερρων, Σαντζακι των Σερρων, Σαντζακι των Κατηγορία:Ιστορία των Σερρών Κατηγορία:Βιλαέτι της Θεσσαλονίκης
Σίλμπα
Το Σίλμπα, (κροατικά: Silba) είναι νησί της Κροατίας στην Αδριατική Θάλασσα. Έχει έκταση 14,3 τ.χλμ. και 265 κατοίκους σύμφωνα με την απογραφή του 2001. Πρωτεύουσα του νησιού είναι το Σίλμπα με 265 κατοίκους.
Παραπομπές
Σίλμπα
Χρήστος Σαμάρας
Ο Χρήστος Ξάνθος Σαμάρας ήταν αγωνιστής και μέλος της ΕΟΚΑ.
Βιογραφικά στοιχεία
Γεννήθηκε στο χωριό Λιοπέτρι, της επαρχίας Αμμοχώστου, στις 12 Φεβρουαρίου 1925 και ήταν παντρεμένος με την Μαρία Σαμάρα και είχε τέσσερα παιδιά τους Παύλο, Μόδεστο, Ελένη και Χριστοφόρα.
Φοίτησε στο δημοτικό σχολείο του χωριού του και ήταν ένας από τους ιδρυτές της ΟΧΕΝ Λιοπετρίου. Τον Ιανουάριο του 1955 συνδέθηκε με το Γρηγόρη Αυξεντίου και ανέλαβε την ΕΟΚΑ Λιοπετρίου και στρατολογούσε μέλη για την ΕΟΚΑ. Με την έναρξη της ένοπλης δράσης ο Χρήστος Σαμάρας πήρε μέρος στην επίθεση που έγινε στη Δεκέλεια με την ομάδα του Γρηγόρη Αυξεντίου και επικηρύχθηκε με το ποσό των 5.000 λιρών. Τον Αύγουστο του 1958 ο Ανδρέας Κάρυος μαζί με τους Φώτη Πίττα,  Ηλία Παπακυριακού και Χρήστο Σαμάρα βρίσκονταν στο Λιοπέτρι μετά από εντολή για να εκπαιδεύσουν τα μέλη της ΕΟΚΑ στην περιοχή.
Θάνατος
Στις 2 Σεπτεμβρίου το χωριό περικυκλώθηκε από Άγγλους στρατιώτες. Οι τέσσερις αγωνιστές προσπάθησαν να διαφύγουν αρχικώς με ένα αυτοκίνητο χωρίς να τα καταφέρουν. Κατέφυγαν έτσι σε παρακείμενο αχυρώνα του Παναγιώτη Καλλή για να προστατευτούν. Μετά από σκληρή μάχη με τους Άγγλους στρατιώτες, οι τέσσερις αγωνιστές σκοτώνονται από τα πυρά των Άγγλων αφού πραγματοποιούν έξοδο από τον φλεγόμενο αχυρώνα. Στο σημείο της μάχης έχουν στηθεί οι ανδριάντες των αγωνιστών της ΕΟΚΑ.
Παραπομπές
Κατηγορία:Κύπριοι αγωνιστές του 1955-59
Άνω Κεφαλάρι Δράμας
Το Άνω Κεφαλάρι είναι πεδινό χωριό και έδρα ομώνυμης τοπικής κοινότητας της Ανατολικής Μακεδονίας στην Περιφερειακή Ενότητα Δράμας. .
Γεωγραφικά στοιχεία
Το Άνω Κεφαλάρι βρίσκεται στην πεδιάδα της Δράμας και τα νότια όρια με την Περιφερειακή Ενότητα Καβάλας με υψόμετρο 85 μέτρα. Απέχει περίπου 8 χλμ. δυτικά από το Καλαμπάκι (έδρα δήμου), 16 χλμ. νοτιοανατολικά από τη Δράμα και 24 χλμ. βορειοδυτικά από την Καβάλα. Το χωριό είναι κτισμένο δίπλα και νοτιοανατολικά από το Κάτω Κεφαλάρι και νότια από τα Κύργια (Κύρια) ενώ στη δυτική του πλευρά περνάει ο μικρός ποταμός Ζυγάκτης. Ο ποταμός σχηματίζεται από τις πλούσιες σε νερά πηγές της Βόριανης (στα βόρεια αλλά και άλλες πηγές, τροφοδοτεί με άφθονο νερό ολόκληρη την πόλη της Καβάλας, αλλά και την περιοχή του Καλαμπακίου. Η περιοχή γύρω του είναι πλούσια σε βλάστηση, με ψηλά πλατάνια και αποτελεί τοποθεσία με τουριστικό και φυσικό ενδιαφέρον, γι΄ αυτό και διαθέτει πολλά κέντρα εστίασης και αναψυχής (ταβέρνες, καφέ κ.α.). Στη βορειοδυτική άκρη του χωριού, σε μία έκταση 12 στρεμμάτων, υπάρχει ιχθυοτροφείο παραγωγής νωπής και καπνιστής πέστροφας και οξύρρυγχου.
Ιστορικά και διοικητικά στοιχεία
Η περιοχή του Κεφαλαρίου έχει ίχνη κατοίκησης από τα προϊστορικά μέχρι τα βυζαντινά χρόνια. Βόρεια, κοντά στις πηγές Βοϊράνης και προς τον Άγιο Αθανάσιο, σε χαμηλό λόφο έχει εντοπιστεί προϊστορικός οικισμός αλλά και τμήματα κτιρίων, επιγραφές, κεραμικά όστρακα και κομμάτια σαρκοφάγων ρωμαϊκής πολίχνης. Το 1989 στους πρόποδες του Κεφαλαρίου αποκαλύφθηκε τμήμα ρωμαϊκού αγωγού. Ανατολικά στον λόφο "Παναγιά" υπάρχουν λείψανα ακρόπολης Pωμαϊκών και Bυζαντινών χρόνων και η περιοχή έχει κηρυχθεί από το 1980 αρχαιολογικός χώρος.
Το Άνω Κεφαλάρι, μέχρι το 1951, μαζί με το Κάτω Κεφαλάρι αποτελούσαν κοινό συνοικισμό του Αγίου Αθανασίου και ονομάζονταν από κοινού Κεφαλάρι (επί τουρκοκρατίας Μπουνάρμπαση). Οι μουσουλμάνοι κάτοικοί του, μετά τη Μικρασιατική καταστροφή και την Ελληνοτουρκική ανταλλαγή πληθυσμών του 1923 μετακινήθηκαν στην Τουρκία ενώ στο χωριό ήρθαν και εγκαταστάθηκαν αρχικά 83 προσφυγικές οικογένειες (304 άτομα).
Ως ξεχωριστός οικισμός με την ονομασία Άνω Κεφαλάρι αναφέρεται επίσημα για πρώτη φορά το 1951 όταν απογράφηκε στην τότε κοινότητα Αγίου Αθανασίου. Το 1957 με το ΦΕΚ 37Α - 13/03/1957 ορίστηκε έδρα της κοινότητας Κεφαλαρίου. (μέχρι τότε έδρα ήταν το Κάτω Κεφαλάρι). Σύμφωνα με το Πρόγραμμα «Καλλικράτης» μαζί με το Κάτω Κεφαλάρι αποτελούν την τοπική κοινότητα Κεφαλαρίου που υπάγεται στη δημοτική ενότητα Δοξάτου του Δήμου Δοξάτου και σύμφωνα με την απογραφή του 2011 ως κοινότητα έχει πληθυσμό 672 κατοίκους ενώ ως οικισμός 339. Η τοπική κοινότητα Κεφαλαρίου είναι χαρακτηρισμένη ως αγροτικός πεδινός οικισμός, με έκταση 10,054 χμ² (2011).
Πληθυσμός
(σε παρένθεση ο πληθυσμός της τοπικής κοινότητας)
Πηγές
Κατηγορία:Κωμοπόλεις του νομού Δράμας Κατηγορία:Δήμος Δοξάτου
Πολιτικώς εκτεθειμένο πρόσωπο
Στις  Οικονομικές Επιστήμες, ως "Πολιτικώς Εκτεθειμένα Πρόσωπα" (ΠΕΠ) νοούνται:
Εφαρμογή
Τα περισσότερα από τα 37 μέλη του FATF εφαρμόζουν μέτρα δέουσας επιμέλειας με σημαντική λεπτομέρεια αν και η ο οδηγία επιτρέπει την κατά περίπτωση εξέταση από το ίδιο κράτος σχετικά με τον ορισμό και την έκταση της ευθύνης του όρου.
Στην Ευρώπη ισχύει η οδηγία 2005/60/ΕΚ του Ευρωπαϊκού Κοινοβουλίου και του Συμβουλίου όσον αφορά τον ορισμό του «πολιτικώς εκτεθειμένου προσώπου» και τα τεχνικά κριτήρια για την εφαρμογή της απλουστευμένης δέουσας επιμέλειας ως προς τον πελάτη και την εφαρμογή της εξαίρεσης σε περιπτώσεις άσκησης χρηματοπιστωτικής δραστηριότητας σε περιστασιακή ή πολύ περιορισμένη βάση.
Έλεγχος και δεδομένα
Στα πολιτικώς εκτεθειμένα πρόσωπα που είναι εγκατεστημένα στην Ελλάδα, εφαρμόζονται μέτρα συνήθους δέουσας επιμέλειας από εποπτευόμενους οργανισμούς, όπως τράπεζες,χρηματοπιστωτικοί οργανισμοί, ασφαλιστικοί φορείς, καζίνο, επενδυτικές εταιρείες κ.ο.κ. .
Ειδικά ως προς τους χρηματοπιστωτικούς οργανισμούς, ιδιαίτερη μνεία γίνεται προς την αποφυγή απόκτησης χρήματος προερχόμενου από παράνομες δραστηριότητες ενώ για την επίτευξη της μείωσης τέτοιων συναλλαγών αλλά και για την κανονιστική συμμόρφωση, κρίνεται απαραίτητος ο έλεγχος των συναλλασσόμενων, ως προς την ιδιότητά τους. . ΟΙ περισσότεροι εξ αυτών των οργανισμών προτείνεται να διενεργούν ελέγχους κατά το άνοιγμα λογαριασμών (διαδικασία γνωστή και ως due diligence ή Know Your Customer - KYC).
Ιστορία
Υψηλά πρόστιμα έχουν εφαρμωστεί σε Τράπεζες για τη διενέργεια συναλλαγών με ΠΕΠ χωρίς να έχουν εφαρμώσει την δέουσα επιμέλεια, όπως για παράδειγμα η υπόθεση της Riggs Bank.
Παρά τη νομοθεσία και την διεθνή ενημέρωση, πολιτικοί ηγέτες όπως ο Μουαμάρ αλ Καντάφι και ο Χόσνι Μουμπάρακ  ενεπλάκησαν σε συναλλαγές το 2013 με Αμερικανικές Τράπεζες χωρίς να ακολουθηθούν οι απαιτούμενες διαδικασίες
Παραπομπές
Κατηγορία:Οικονομικά Κατηγορία:Τραπεζική
A priori και a posteriori γνώση
Η a priori και a posteriori γνώση είναι έννοιες της φιλοσοφίας και των κοινωνικών επιστημών. Οι έννοιες αυτές αντικατοπτρίζουν τις ιδέες δύο μεγάλων ρευμάτων, των εμφυτοκρατών ή νατιβιστών και των εμπειριστών. A priori χαρακτηρίζεται η γνώση που αποτελείται από έμφυτες ιδέες που προηγούνται της εμπειρίας, ενώ a posteriori η γνώση που προέρχεται από την εμπειρία. Ο Πλάτων υπήρξε από τους πρώτους που υποστήριξε την ιδέα της a priori γνώσης, θεωρώντας ότι η ψυχή έχει γνωρίσει τις ιδέες, άρα και την αλήθεια πριν από την γέννηση. Ρασιοναλιστικά ρεύματα που υποστήρηξαν την a priori γνώση εμφανίστηκαν και τον 17ο αιώνα με κύριο εκπρόσωπο τον Ρενέ Ντεκάρτ. Δριμεία κριτική πάνω στη θεωρία της a priori γνώσης έκανε ο Άγγλος εμπειριστής φιλόσοφος Τζων Λοκ, ο οποίος θεωρούσε ως πηγή γνώσης την εμπειρία λέγοντας ότι το υποκείμενο από την γέννησή του είναι tabula rasa, δηλαδή μια άγραφη δέλτος πάνω στην οποία "καταγράφονται" οι εμπειρίες της καθημερινότητας.
A priori
Α priori κατά λέξη σημαίνει από πριν. Κατά τον Καντ a priori γνώσεις είναι αυτές που είναι απολύτως ανεξάρτητες από κάθε εμπειρία. Η ιδιότητα a priori αποδίδεται σε ένα πράγμα όταν αυτό το πράγμα έχει την ιδιότητα να προϋπάρχει στην ανθρώπινη νόηση ως όρος για την απόκτηση οποιασδήποτε εμπειρικής γνώσης. Χρησιμοποιώντας τον ορισμό του ο Κάντ, και εργαζόμενος σχολαστικά και συστηματικά έδειξε στην «Κριτική του Καθαρού Λόγου» ότι οι λεγόμενες θεμελιώδεις μορφές της εποπτείας και οι θεμελιώδεις μορφές της νόησης είναι στοιχεία a priori.
Φρειδερίκος Γ΄ του Χόλσταϊν-Γκόττορπ
Βιογραφία
Φιλοδοξούσε να αναπτύξει το θαλάσσιο εμπόριο και για το σκοπό αυτό ίδρυσε το Φρίντριχστατ το 1621, όμοια με την ίδρυση του Γκλύκστατ 4 έτη πριν από τον Χριστιανό Δ΄ της Δανίας. Προσπάθησε να βρει έναν εμπορικό δρόμο προς τη Ρωσία και την Περσία, που δεν θα περνούσε γύρω από την Αφρική. Έστειλε το Νοέμβριο του 1633 μια αποστολή από το Αμβούργο στη Μόσχα με γραμματέα τον Άνταμ Ολεάριους. Η αποστολή έφθασε τον Αύγουστο του 1634 στη Μόσχα, αλλά η εμπορική συμφωνία με τον αυτοκράτορα της Ρωσίας Μιχαήλ Α΄ Ρομανώφ δεν είχε επιτυχία. Ωστόσο με την επιστροφή της αποστολής στο Γκόττορπ τον Απρίλιο του 1635, ξεκίνησε την προετοιμασία της επόμενης. Το 1636 έστειλε αποστολή στην Περσία και το 1639 ο σάχης Σάφι των Σαφαβιδών απάντησε με μία αποστολή με δώρα για τον δούκα.
Κατά τον Τριακονταετή Πόλεμο αντιμετώπισε δυσκολία στη διακυβέρνηση της περιοχή του. Δήλωσε ουδετερότητα, έτσι αρνήθηκε την ένωση με τη Δανία, κάτι που ωφέλησε τη Σουηδία. Το 1654 φιλοξένησε τη Χριστίνα, που είχε πρόσφατα παραιτηθεί του θρόνου της, η οποία έγραψε στον διάδοχό της και του σύστησε να νυμφευτεί μία από τις κόρες τού Φρειδερίκου Γ΄. Πράγματι ο Κάρολος Ι΄ Γουσταύος των Βίττελσμπαχ νυμφεύθηκε τη Χέντβιχ-Ελεονόρα. Η Σουηδία τελικά δεν πέτυχε να γίνει μία από τις Μεγάλες Δυνάμεις και η φιλοσουηδική πολιτική τού Φρειδερίκου Γ΄ εξασθένησε τον Οίκο του.
Ήταν επιτυχημένος προστάτης των Τεχνών και των Γραμμάτων. Το 1642 ίδρυσε μαζί με τον Λουδοβίκο Α΄ πρίγκιπα του Άνχαλτ-Κέτεν την Καρποφόρο Κοινότητα, έναν φιλολογικό σύλλογο για την ανάπτυξη της Γερμανικής Γλώσσας. Συνεισέφερε στη δημιουργία της Σφαίρας του Γκόττορπ, μιας αναπαράστασης του ουρανού γι' αυτόν που στεκόταν στο εσωτερικό της· τώρα βρίσκεται στο Μουσείο Φωτογραφικής Τέχνης της Αγ. Πετρούπολης. Ο ζωγράφος Γύργκεν Όφενς εργάστηκε γι' αυτόν και τον γιο του που τον διαδέχθηκε.
A priori και a posteriori γνώση
Οι θεμελιώδεις μορφές της εποπτείας
Οι θεμελιώδεις μορφές της εποπτείας δεν είναι έννοιες. Ούτε είναι σημεία (με την χρήση του όρου σημείο στη γλωσσολογία) που δηλώνουν είτε κάποιο υλικό πράγμα είτε κάποια αφηρημένη έννοια. Ούτε είναι ακατάληπτες υπερβατικές οντότητες κάποιου είδους. Είναι συγκεκριμένα αυτό που λένε ότι είναι. Δηλαδή αυτό για το οποίο η ανθρώπινη νόηση μπορεί να έχει εποπτεία ανεξάρτητα από τα υλικά πράγματα της αισθητικής εμπειρίας και ανεξάρτητα από τις αφηρημένες έννοιες. Είναι δηλαδή ο χώρος και ο χρόνος. Όταν η ανθρώπινη νόηση είναι απογυμνωμένη από τα υλικά πράγματα της αισθητικής εμπειρίας και από τις αφηρημένες έννοιες μπορεί ωστόσο να έχει εποπτεία του χρόνου και του χώρου.
Φρειδερίκος Γ΄ του Χόλσταϊν-Γκόττορπ
Εξωτερικοί σύνδεσμοι
Κατηγορία:Δούκες του Χόλσταϊν-Γκόττορπ
A priori και a posteriori γνώση
Οι θεμελιώδεις μορφές της εποπτείας
Παρά τη φανερή δυσκολία του θέματος, το συμπέρασμα είναι αδιαμφισβήτητο και σαφές. Ο γερμανός φιλόσοφος αποκαλεί εις το εξής αυτό τον κλάδο της φιλοσοφίας Υπερβατική Αισθητική. Ο χρόνος και ο χώρος είναι υπερβατικές οντότητες αλλά δεν είναι ακατάληπτες. Είναι αντίθετα θεμελιώδεις, και εντελώς κοινές, μορφές της αισθητικής εποπτείας (δηλαδή της εποπτείας με τις αισθήσεις).
Οι θεμελιώδεις μορφές της νόησης
Μικρό τμήμα της Κριτικής του Καθαρού Λόγου του Καντ αφιερώνεται στην εισαγωγή στην Υπερβατική Αισθητική, ενώ στη συνέχεια ένα φανερά ογκωδέστερο τμήμα του έργου παρουσιάζει την Υπερβατική Διαλεκτική. Η Υπερβατική Διαλεκτική δεν είναι ακατάληπτη. Αν και το αντικείμενο που καλείται να μελετήσει αυτός ο επιστημονικός κλάδος είναι υπερβατικό στη φύση του, είναι μια υπερβατική οντότητα, είναι ένα υπερβατικό κάτι, ωστόσο το αποτέλεσμα των ερευνών αυτής της επιστήμης είναι σαφές.
Είναι φανερό ότι η δυσκολία του θέματος αυξάνεται γεωμετρικά. Παρακάμπτοντας λοιπόν τη σχολαστική απόδειξη μπορούμε να προσπαθήσουμε να παρουσιάσουμε, απλοποιητικά ίσως, το συμπέρασμα:
Η τυπική Λογική, της οποίας μπορούμε να έχουμε πολύ καλή εποπτεία όταν π.χ. μελετάμε μαθηματικά, ευκλείδεια γεωμετρία κλπ, είναι το δεύτερο στοιχείο a priori που ψάχναμε.
Σεβόμενος ασφαλώς την παράδοση της φιλοσοφίας ο Καντ παρουσιάζει αυτό το συμπέρασμα αρκετά διαφορετικά:
« ... Τις καθαρές-και-υπερβατικές-έννοιες-του-νοείν ονομάζουμε σύμφωνα με τον Αριστοτέλη Κατηγορίες, επειδή η πρόθεση μας πρωταρχικά συμπίπτει με τη δική του, μολονότι έπειτα η ανάπτυξη απομακρύνεται πολύ ...»
Και αμέσως παρακάτω ο Καντ παρουσιάζει τον Πίνακα των Κατηγοριών ο οποίος είναι ο ίδιος ακριβώς στη δομή του (για την ακρίβεια αντιστοιχίζεται ένα προς ένα) με τον πίνακα των Λογικών Κρίσεων που χρησιμοποιούσαν οι σχολαστικοί Λογικοί (καθηγητές Φιλοσοφίας) της εποχής.
Παραπομπές - σημειώσεις
Κατηγορία:Φιλοσοφική λογική Κατηγορία:Φιλοσοφικές έννοιες Κατηγορία:Εμπειρισμός Κατηγορία:Πηγές γνώσης Κατηγορία:Ορθολογισμός Κατηγορία:Αιτιολόγηση Κατηγορία:Έννοιες στην επιστημολογία
Πλάκα (αποσαφήνιση)
Η ονομασία Πλάκα ως τοπωνύμιο συνήθως αναφέρεται στην Πλάκα την παλιά ιστορική γειτονιά της Αθήνας.
Επίσης χρησιμοποιείται και στην Πλάκα της Σαλαμίνας.
Αναφέρεται όμως και στους παρακάτω οικισμούς στην Ελλάδα:
αλλά και στις νησίδες:
Δείτε επίσης
Κατηγορία:Χωριά της Ελλάδας Κατηγορία:Νησίδες Κατηγορία:Νησίδες του Αιγαίου
Πέτρος Γ΄ Αντιοχείας
Ο Πατριάρχης Πέτρος ήταν ορθόδοξος Πατριάρχης της Αντιοχείας. Ανήλθε στον πατριαρχικό θρόνο το 1051, όταν διαδέχτηκε τον Ελευθέριο τον αγαθό, και τον διαδέχτηκε ο Ιωάννης Στ' το 1053. Άνδρας επιφανής στις πράξεις και στον λόγο. Έγραψε κατά των Λατίνων τα εξής συγγράμματα:
Πηγές
Κατηγορία:Πατριάρχες Αντιοχείας Κατηγορία:Ορθόδοξοι λόγιοι
Γωγώ Τσαμπά
Η Γωγώ Τσαμπά (πραγματικό όνομα: Γεωργία Μποδοσάκη, 9 Νοεμβρίου 1982, Ορχομενός Βοιωτίας) είναι Ελληνίδα τραγουδίστρια δημοτικών τραγουδιών. Γεννήθηκε στον Ορχομενό Βοιωτίας, όπου και μεγάλωσε, ενώ ο πατέρας της κατάγεται από την Κυρτώνη Φθιώτιδας.
Καριέρα
Είναι γνωστή για την ερμηνεία τραγουδιών όπως το δεν σου κάνω τον άγιο, τραγούδι το οποίο ερμήνευσε για πρώτη φορά ο Δημήτρης Κοντολάζος αλλά και για τα ρίξε μου το ραβασάκι, Τα καγκέλια κ.α.
Έχει συνεργαστεί με πολλούς καλλιτέχνες από πολλούς μουσικούς χώρους: Σταμάτης Κραουνάκης (ο οποίος και την προώθησε ιδιαίτερα), Φιλιώ Πυργάκη, Tus, κ.α. Ανήκει στο δυναμικό της δισκογραφικής εταιρείας NEXT RECORDS HELLAS.
Παραπομπές
Κατηγορία:Ελληνίδες τραγουδίστριες
Τάσος Ισαάκ
thumb|300px|Η στιγμή της βάναυσης δολοφονίας του Τάσου Ισαάκ από Τούρκους πολίτες και αστυνομικούς. Ο Τάσος (Αναστάσιος) Ισαάκ (1972 - Δερύνεια Αμμοχώστου, 11 Αυγούστου 1996) ήταν Ελληνοκύπριος ο οποίος δολοφονήθηκε βάναυσα από Τούρκους πολίτες και αστυνομικούς στην διάρκεια αντικατοχικής διαδήλωσης στην περιοχή της νεκρής ζώνης, στη Δερύνεια της επαρχίας Αμμοχώστου.
Τα γεγονότα
Το 1996 η Κυπριακή Ομοσπονδία Μοτοσικλετιστών οργάνωσε αντικατοχική πορεία με αφετηρία το Βερολίνο και τερματισμό την κατεχόμενη Κερύνεια, με 200 μοτοσυκλέτες από 12 ευρωπαϊκές χώρες. Αφορμή της μοτοπορείας ήταν η 22η επέτειος από την Τούρκικη εισβολή στην Μεγαλόνησο. Η πορεία ξεκίνησε στις 2 Αυγούστου του 1996 από την Πύλη του Βρανδεμβούργου στο Βερολίνο. Οι μοτοσικλετιστές ακολούθησαν μια μεγάλη διαδρομή μέσα από χώρες της Ευρώπης για να καταλήξουν στην Kύπρο στις 10 Αυγούστου ενώνοντας τις δυνάμεις τους με ντόπιους μοτοσυκλετιστές. Κατόπιν όμως διεθνών και τοπικών πιέσεων, η Κυπριακή Ομοσπονδία Μοτοσικλέτας ακυρώνει το σκέλος της διαμαρτυρίας εντός της Κύπρου, διοργανώνοντας εναλλακτικά την κεντρική της εκδήλωση στο Μακάριο Στάδιο το πρωί της Κυριακής 11 Αυγούστου.
Μία ομάδα μοτοσυκλετιστών αναμεσά τους και ο 24χρονος Τάσος Ισαάκ, διαφώνησε με την απόφαση της Ομοσπονδίας συνεχίζοντας κανονικά το πλάνο της πορείας τους προς τα κατεχόμενα. Έχοντας πλέον φτάσει τον αριθμό των επτά χιλιάδων μοτοσικλετιστών, από ένα αφύλακτο στρατιωτικό φυλάκιο εισήλθαν στη νεκρή ζώνη του ΟΗΕ, τη λεγόμενη «Πράσινη Γραμμή», καθώς η Αστυνομία Κύπρου απέτυχε να τους αναχαιτίσει. Την ίδια ώρα, στη λεγόμενη «γραμμή Αττίλα», είχαν συγκεντρωθεί τουλάχιστον 1.000 Τουρκοκύπριοι, ανάμεσά τους και πολλοί οπαδοί των νεοναζί «Γκρίζων Λύκων», που είχαν καταφθάσει από την Τουρκία, απειλώντας ότι θα άνοιγε πυρ και αυτό ανησυχούσε τις αρχές της Κυπριακής Δημοκρατίας. Από την 1η Αυγούστου η πορεία απασχολούσε το Εθνικό Συμβούλιο και τα άλλα σώματα της κυβέρνησης. Το κατοχικό καθεστώς πήρε επιπρόσθετα μέτρα στη γραμμή αντιπαράταξης. Παράλληλα, είχαν δοθεί εντολές να πυροβολούνται όσοι επιχειρούσαν να περάσουν στα κατεχόμενα.
Οι μοτοσικλετιστές αρχικά φαίνονταν αποφασισμένοι να πραγματοποιήσουν την πορεία και να φθάσουν τελικά στην Κερύνεια, προβάλλοντας παράλληλα τη θέση ότι δεν είχαν πρόθεση να συγκρουστούν ούτε με την Αστυνομία, αλλά ούτε και με τα Ηνωμένα Έθνη και ότι η πορεία τους ήταν ειρηνική. Παρόντες ήταν και οι 200 Ευρωπαίοι μοτοσικλετιστές που είχαν έλθει στην Kύπρο. Ωστόσο, μετά από συνάντηση που είχε ο Πρόεδρος της Δημοκρατίας, Γλαύκος Κληρίδης, με τον Πρόεδρο και το Συμβούλιο της Ομοσπονδίας Μοτοσικλέτας, η πορεία ματαιώθηκε. Όπως δήλωσε ο πρόεδρος της ομοσπονδίας, Γιώργος Χατζηκώστας, σύμφωνα με ό,τι του είχε αναφέρει ο Πρόεδρος της Δημοκρατίας, η Κύπρος ετίθετο σε κίνδυνο με προέλαση των Τούρκων. Έτσι μια πολύ καλά οργανωμένη πορεία διαλύθηκε και μετατράπηκε σε μια ανεξέλεγκτη πορεία που κανείς δεν ήταν σε θέση να ελέγξει πλέον.
Η κατάσταση ξέφυγε από τα οργανωμένα πλαίσια. Οι μοτοσικλετιστές άρχισαν να κινούνται προς διάφορες κατευθύνσεις. Τα πρώτα μικροεπεισόδια σημειώθηκαν στο ΣOΠAZ, στη Λευκωσία. Οι διαδηλωτές πέρασαν στη νεκρή ζώνη. Οι κατοχικές δυνάμεις άναψαν φωτιά για να τους απομακρύνουν. Στη Δερύνεια η κατάσταση ήταν χειρότερη, αφού άρχισαν οι συγκρούσεις για να εξελιχθούν στη συνέχεια σε δραματικές. Μοτοσικλετιστές και άλλοι διαδηλωτές βρέθηκαν αντιμέτωποι με τους ένοπλους στρατιώτες της κατοχικής δύναμης αλλά και οργανωμένους Τούρκους και Τουρκοκύπριους αντιδιαδηλωτές που περιελάμβαναν και οργανωμένες ομάδες των Γκρίζων Λύκων.
Ο Tάσος Ισαάκ, στην προσπάθεια του να βοηθήσει έναν άλλον Ελληνοκύπριο, τον οποίο κτυπούσαν οι Τούρκοι, δέχθηκε επίθεση και έπεσε στο χώμα. Γύρω του μαζεύτηκαν μεγάλος αριθμός Τούρκων και Τουρκοκύπριων αντιδιαδηλωτών καθώς και μέλη της λεγόμενης αστυνομίας του ψευδοκράτους και άρχισαν να τον κτυπούν επανειλημμένα με πέτρες, ρόπαλα, λοστούς, μέχρις ότου αυτός εξέπνευσε. Άφησε την τελευταία του πνοή 95 μέτρα από την την ελληνοκυπριακή πλευρά και 32 από την τουρκοκυπριακή, σύμφωνα με την έκθεση του OHE. Δύο Ιρλανδοί αστυνομικοί, μέλη της διεθνούς ειρηνευτικής δύναμης του ΟΗΕ (UNFICYP), δεν κατάφεραν να τον αποσπάσουν από τα χέρια των μαινόμενων Τουρκοκυπρίων. Τα υπόλοιπα μέλη της Ειρηνευτικής Δύναμης του ΟΗΕ, τα οποία ήταν παρόντα στην σκηνή, επέλεξαν να μην επέμβουν. Καθοδηγητής της δολοφονικής δράσης εναντίον του Tάσου Ισαάκ φέρεται να ήταν ο αρχηγός του παραρτήματος των Γκρίζων Λύκων στα κατεχόμενα, Μεχμέτ Αρσλάν. Από τη γενικευμένη συμπλοκή στη νεκρή ζώνη τραυματίστηκαν συνολικά 54 Ελληνοκύπριοι, 17 Τουρκοκύπριοι και 12 μέλη της ειρηνευτικής δύναμης.
Η κηδεία του Τάσου Ισαάκ έγινε με πάνδημο τρόπο στις 14 Αυγούστου. Τραγική φιγούρα η σύζυγός του, που ήταν έγκυος στο πρώτο τους παιδί. Ως ένδειξη ευγνωμοσύνης για τις υπηρεσίες του προς την Ελλάδα, η ελληνική κυβέρνηση αποφάσισε να είναι ο ανάδοχος γονέας του ακόμη αγέννητου μωρού. Όταν γεννήθηκε το κοριτσάκι, βαπτίστηκε Αναστασία από τον τότε υπουργό Εξωτερικών της Ελλάδας, Θεόδωρο Πάγκαλο. Η Ελληνίδα τραγουδίστρια Χάρις Αλεξίου της έχει αφιερώσει το τραγούδι "Τραγούδι του Χελιδονιού".
Μετά την κηδεία, ο οργισμένος εξάδελφός του Σολωμός Σολωμού, 26 ετών, προσπάθησε να αφαιρέσει τουρκική σημαία από φυλάκιο της «Πράσινης Γραμμής», για να πέσει και αυτός νεκρός από πυρά που προήλθαν από τα Κατεχόμενα.
Πηγές
Έθνος, φύλλο 25 Ιουνίου 2008, σελ. 12
Εξωτερικοί σύνδεσμοι
Κατηγορία:Κύπριοι αγωνιστές ισαακ Κατηγορία:Ήρωες της Ελλάδας
Οικογένεια Σερβλία
Η οικογένεια Σερβλία ήταν μία Βυζαντινή οικογένεια, που δραστηριοποιήθηκε μεταξύ 11ου και 13ου αι., απασχολούμενη σε δημόσιες υπηρεσίες στην κεντρική και επαρχιακή κυβέρνηση. Ένα μέρος της οικογένειας είχε σχέση με τους Σπανόπουλους τη δεκαετία του 1090. Η ετυμολογία του ονόματος προέρχεται από την προέλευσή τους, είτε τη Σερβία (Σερβλία), είτε από την πόλη-φρούριο των Σερβίων (τὰ Σἐρβλια).
Οι Σερβλίες (Σερβλίας - Σερβλίαινα) ήταν Βυζαντινή οικογένεια, που κατείχε δικαστικά (κυρίως κριτές), αλλά και κατώτερα αξιώματα (όπως φοροεισπράκτορες) στη Βυζαντινή Αυτοκρατορία στα μέσα του 11ου αι. Το όνομα και η καταγωγή της οικογένειας προέρχεται, σύμφωνα με άλλη εκδοχή, από το ρωμαϊκό επώνυμο "Servilius" ή από το "Σέρβος Ηλίας" από κάποιον Ηλία που ήταν Σέρβος στην καταγωγή.
Τον 10ο αι. αναφέρεται από την Άννα Κομνηνή στην Αλεξιάδα κάποιος Σερβλίας μαθητής του Ιωάννη του Ιταλού, χωρίς να είναι σίγουρο αν έχει σχέση με την οικογένεια. Γνωστά πρόσωπα της οικογένειας τον 11ο αιώνα ήταν ο Νικόλαος κριτής Θεσσαλονίκης το 1062, ο συνονόματος του Νικόλαος την ίδια εποχή κουράτωρ Σελευκείας. Ο Λέων την ίδια εποχή φοροεισπράκτορας στην Ιβηρία και ο Πέτρος κριτής της Σελευκείας.
Άνθρωποι
Μέλη που καταγράφονται στη Βυζαντινή Σιγιλλογραφία:
Πηγές
Κατηγορία:Βυζαντινοί του 11ου αιώνα Κατηγορία:Βυζαντινοί του 13ου αιώνα Κατηγορία:Βυζαντινοί του 12ου αιώνα Κατηγορία:Οικογένειες της Βυζαντινής Αυτοκρατορίας
Γιάννης Κότσιρας
Ο Γιάννης Κότσιρας (γενν. 5 Οκτωβρίου 1969) είναι Έλληνας τραγουδιστής της έντεχνης και λαϊκής μουσικής.
Βιογραφικά στοιχεία
Γεννήθηκε στην Αθήνα με καταγωγή από το Χανδρινό Μεσσηνίας. Ξεκίνησε τη μουσική του σταδιοδρομία το 1990 τραγουδώντας ρεμπέτικα και λαϊκά. Έχει κυκλοφορήσει συνολικά 10 στούντιο άλμπουμ, 3 άλμπουμ με ζωντανές ηχογραφήσεις, μία συλλογή με επιτυχίες του, και επανεκτελέσεις στα κλασσικά έργα: Άξιον Εστί του Μίκη Θεοδωράκη, και Ο Δρόμος των Μίμη Πλέσσα και Λευτέρη Παπαδόπουλου.
1996 - 2003
Το 1996 κυκλοφόρησε το πρώτο του άλμπουμ με τίτλο Αθώος Ένοχος. Ακολούθησαν οι δίσκοι Μόνο ένα φιλί και Φύλακας Άγγελος (1999) σε μουσική που έγραψε ο Αντώνης Μιτζέλος,που σημείωσαν μεγάλη εμπορική επιτυχία. Το 2002, το ζωντανό άλμπουμ του, Γιάννης Κότσιρας LIVE, μέσα σε λίγους μήνες από την κυκλοφορία του ξεπέρασε τις 170.000 πωλήσεις.